Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1.5. Az 1.3. pont b) és c) alpontjai esetében, amennyiben a húskészítmények és egyes egyéb állati eredetû termékek elõállításának és forgalomba hozatalának élelmiszerhigiéniai feltételeirõl szóló 20/2003. (II. 28.) FVM rendelet
Paragraph Index: 424

e) az egyéb élelmiszereket. 8.2.2. Ahol nincs a szakosításnak megfelelõ számú személyzet, ott nyers hús forgalmazása tilos. Az eltérõ higiéniai megítélésû élelmiszerek kiszolgálása között a dolgozó köteles a kezét tisztára mosni, fertõtleníteni. 8.3.1. A zöldség-gyümölcs árusítását az egyéb árutól el kell különíteni. Kiszolgálásos árusítási módnál a zöldséggyümölcs kiszolgálását külön személynek, külön mérlegen kell végezni. 8.3.2. Önkiszolgáló jelleggel a zöldség-gyümölcs vagy csomagoltan árusítható, vagy tiszta zacskót és külön mérleget kell a vásárló rendelkezésére bocsátani. 8.3.3. A zöldség-gyümölcs tárolására szolgáló ládákat egyéb élelmiszerek tárolására felhasználni nem szabad. 8.4. A kiszolgálás során a közvetlen fogyasztásra kerülõ csomagolatlan élelmiszerek adagolásához eszközt kell használni. 8.5. A nyers és a fogyasztásra kész termékek vágására, szeletelésére, adagolására szolgáló eszközöket (kés, bárd, lapát, mérõedény stb.), a vágódeszkákat, a tárolásra szolgáló edényeket (tál, tálca, kanna stb.) maradandó módon, rendeltetésük szerint meg kell jelölni és kizárólag a jelzés szerinti célra szabad használni, továbbá erre a célra szolgáló helyiségben és mosogatóban elmosogatni. 8.6. Nyers tej forgalmazása esetén „Nyers tej” és „Fogyasztás elõtt fel kell forralni” szövegû figyelemfelhívó feliratot kell elhelyezni. 8.7. Tojást az árusítótérben elkülönítve, vagy — az iparilag fertõtlenített tojás kivételével — a zöldség-gyümölcs részlegen szabad árusítani. Önkiszolgáló jelleggel csak elõre csomagolt tojás árusítható. Törött, illetve szennyezett tojás árusítása tilos. 8.8. Élõhal árusítása szaküzletben vagy húsbolt elkülönített részén történhet. Az árusítást külön mérlegen, külön személy végezheti. Az élõ halakat akváriumban vagy vízcserés tartályban, a vonatkozó állatvédelmi elõírások betartásával kell tartani. 8.9. Kenyér és péksütemény önkiszolgáló árusításához megfelelõ mennyiségû és nagyságú — az áru teljes felületét befedõ — csomagolópapírt, zacskót kell a vevõ részére biztosítani. Péksütemény önkiszolgáló módon adagolóból, fogóeszköz biztosításával árusítható. Félbevágott, negyedelt stb. kenyér, csomagolatlan finom pékáru csak kiszolgálással árusítható. 2003/91. szám 8.10. Önkiszolgáló módszerrel — zöldség, gyümölcs, kenyér és péksütemény kivételével — csak zárt csomagolású élelmiszer árusítható. Közvetlen fogyasztású csomagolatlan élelmiszer a konkrét árusítási mód, technológia vagy berendezés függvényében az intézet külön engedélye alapján árusítható. 8.11. Kiszolgálásos árusítás esetén minden csomagolatlan élelmiszert be kell csomagolni úgy, hogy az élelmiszer teljes felülete szennyezõdéstõl védett legyen. 8.12. A különleges táplálkozási igényt kielégítõ élelmiszerek kimérve történõ forgalmazásakor az árusítópulton a termék lényeges jellemzõjét (pl. csökkentett zsírtartalmú vagy csökkentett nátriumtartalmú vagy glutén mentes) fel kell tüntetni. Önkiszolgáló árusításnál az ilyen terméket figyelemfelhívással és elkülönítve kell elhelyezni. 8.13. Import élelmiszer a külön jogszabályokban elõírtak betartásával forgalmazható. 8.14. Az üzletben húsok, húskészítmények párolásához, sütéséhez, melegítéséhez és árusításához elkülönített, csak erre a célra szolgáló kiszolgálórészt kell biztosítani, a kialakításnál az érvényben lévõ közétkeztetési jogszabályokban foglaltakat kell figyelembe venni. A vendégek részére kézmosási lehetõséget kell biztosítani. 8.15. Állati eleség a raktárban és az eladótérben csak zárt csomagolásban, figyelemfelhívó felirattal megjelölve, az élelmiszerektõl elkülönítetten helyezhetõ el. Állati eredetû élelmiszert forgalmazó üzletben kizárólag iparilag csomagolt, zárt csomagolású száraz illetve konzerv jellegû állateledel forgalmazható, elkülönítetten. 8.16. Házhoz szállítási szolgáltatás keretében élelmiszert csak romlástól, szennyezõdéstõl védetten, jellegének megfelelõen, az intézet külön engedélyével szabad szállítani. 8.17. Vakvezetõ kutyával élelmiszerboltban a vásárlótérbe bemenni nem szabad.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes